РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-34/25

Датум: 28. март 2025. године

На основу члана 39. став 2. тачка 21., члана 46. став 5. и члана 48. став 2. и став 5. Закона о локалној самоуправи („Службени гласник Републике Српске”, број: 97/16, 36/19 и 61/21), и члана 39. став 2. тачка 43. Статута Града Бијељина („Службени гласник Града Бијељина“, број: 9/17), Скупштина Града Бијељина на 3. сједници одржаној дана 28. мартa 2025. године, д о н и ј е л а је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ПРИМОПРЕДАЈУ ДУЖНОСТИ ИЗМЕЂУ ГРАДОНАЧЕЛНИКА И ИЗМЕЂУ СЛУЖБЕНИКА НА РУКОВОДЕЋИМ РАДНИМ МЈЕСТИМА**

1. Именује се Комисија за примопредају дужности између градоначелника и између службеника на руководећим радним мјестима, на период од четири године, у сљедећем саставу:

1) Драган Јовановић, предсједник,

2) Ратомир Драганић, замјеник предсједника,

3) Александар Капетина, члан,

4) Милена Савић, замјеник члана,

5) Илија Секулић, члан,

6) Љубиша Танацковић, замјеник члана.

2. Задатак Комисије из тачке 1. овог рјешења је да у складу са одредбама чланова 46. - 49. Закона о локалној самоуправи („Службени гласник Републике Српске“, број: 97/16, 36/19 и 61/21) изврши припмопредају дужности у законом прописаним случајевима и роковима и о томе сачини записник.

3. Овим Рјешењем престаје да важи Рјешење о именовању Комисије за примопредају дужности између именованих, односно постављених службеника на руководећим мјестима („Службени гласник Града Бијељина“, број: 5/21).

4. Ово Рјешење ступа на снагу даном доношења, а објавиће се у „Службеном гласнику Града Бијељина“.

Образложење

Чланом 46. став 1. Закона о локалној самоуправи („Службени гласник Републике Српске“ број: 97/16, 36/19 и 61/21) прописано је да се у случају престанка мандата функционера јединице локалне самоуправе, врши примопредаја дужности између функционера, а ставом 5. да се одредбе о примопредаји дужности сходно примјењују и у случајевима примопредаје дужности између именованих, односно постављених службеника на руководећим радним мјестима. Чланом 48. истог закона прописано је да се примопредаја дужности врши у присуству Комисије за примопредају дужности, коју именује скупштина на период четири године, са могућношћу поновног именовања, те да комисија има три члана, од којих је један члан предсједник комисије , а чланови комисије имају замјенике. Даље је прописано да када се примопредаја дужности врши између градоначелника, односно начелника општине, или између службеника на руководећим радним мјестима, Комисија се именује из реда запослених у градској, односно општинској управи. Задатак Комисије за примопредају дужности између градоначелника и између службеника на руководећим радним мјестима је прописана члановима 46. - 49. Закона о локалној самоуправи („Службени гласник Републике Српске“, број: 97/16, 36/19 и 61/21).

С обзиром на изложено, ријешено је као у диспозитиву рјешења.

ПОУКА О ПРАВНОМ ЛИЈЕКУ:

Ово рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Жељана Арсеновић, с.р. |
|  |  |  |