На основу члана 39. став (2) тачка 13) Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. став (2) тачка 14) Статута Града Бијељина („Службени гласник Града Бијељина“, број: 9/17), Скупштина Града Бијељина на 3. сједници одржаној дана 28. марта 2025. године, донијела је

**О Д Л У К У**

**О ПРОДАЈИ НЕПОСРЕДНОМ ПОГОДБОМ НЕПОКРЕТНОСТИ ОЗНАЧЕНЕ КАО К.П. БРОЈ 4616/2 К.О. БИЈЕЉИНА 1**

**Члан 1.**

Oвом одлуком Град Бијељина ради изградње објекта комуналне инфраструктуре-трафостанице непосредном погодбом продаје ЗЕДП „Електро-Бијељина“ а.д. Бијељина непокретност означену као:

**-к.п. број 4616/2**, пашњак површине 44 м2 уписане у Лист непокретности број 3410 к.о. Бијељина 1, у коме је са правом својине уписан Град Бијељина са дијелом 1/1, без терета.

Непокретност се продаје ради грађења привременог објекта инфраструктуре-типске армирано-бетонске трафостанице БТС 10/0,4 kV до 1000 kVA „Рударска“ са прикључним подземним 10 kV далеководом.

**Члан 2.**

У Налазу ЈП „Дирекције за изградњу и развој Града“ доо Бијељина број I- 68/25 од 06.02.2025. године наведено је да се парцела:

-к.п.број 4616/2 к.о. Бијељина 1 налази у обухвату стратешког документа просторног уређења Урбанистичког плана Града Бијељина („Службени гласник Града Бијељина“, број 43/20), и иста је према плану намјене површина планирана као мјешовито становање са комерцијалним дјелатностима и одређена је као грађевинско земљиште у стамбено пословној зони 3 и налази се у улици Рударска, Бијељина.

**Члан 3.**

Према Налазу о извршеном утврђивању просјечне тржишне вриједности непокретности ЈП „Дирекције за изградњу и развој града“ д.о.о. Бијељина број I-68/25 од 06.02.2025. године, просјечна тржишна вриједност непокретности означене као:

- к.п. број 4616/2 к.о. Бијељина 1 износи 49,70 КМ/м2 што за парцелу површине 44 м2 укупно износи 2.186,80 КМ.

Износ од 2.186,80 КМ купац- Оператер дистрибутивног система „Електро-Бијељина“ а.д. Бијељина треба да уплати Граду Бијељина на рачун трезора Града Бијељина број 551-790-2222618689 на име купопродајне цијене за непокретност наведену у члану 1. одлуке.

**Члан 4.**

Овлашћује се Градоначелник Града Бијељина да на основу ове одлуке закључи уговор о купопродаји непокретности описане у члану 1. ове одлуке, по прибављеном мишљењу Правобранилаштва Републике Српске – Сједиште замјеника у Бијељини.

Трошкове нотарске обраде уговора и провођење истог у Катастру непокретности сносиће купац.

**Члан 5.**

На непокретностима из члана 1. ове одлуке у Катастру непокретности –извршиће се упис права својине у корист купца.

**Члан 6.**

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022-43/25 П Р Е Д С Ј Е Д Н И К

Бијељина СКУПШТИНЕ ГРАДА БИЈЕЉИНА

Датум, 28. март 2025. година

Жељана Арсеновић